# Ain groß wunderzaichen

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Ain groß wunderzaichen das do geschehen ist durch das Creütz / das ain Cardinal hat außgeben inn dem gantzen Hungerischen Lannd wider die Turcken. |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | um 1514 |
| Erscheinungsdatum: | Vorlage:none |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons (Ungarische Elektronische Bibliothek) |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| Ain groß wunderzaichen 03.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Überschriebene e über den Vokalen a, o und u wurden als moderne Umlaute transkribiert.
* Überschriebenes o wird mit <sup> hochgestellt, also zum Beispiel u$^o$.
* Abkürzungen sind aufgelöst.
* [3]
* Ain groß wunderzaichen das do
* geschechen ist durch das Creütz / das ain Cardinal hat außgeben inn dem gantzen Hungerischen Lannd wider die Turcken.
* [4] Bibliotheksstempel: A. M. N. MUZEUM KÖNYVTÁRA
* [5]
* Auszug auss ainem brieff von Ofen an dem 25. tag des Monats May in Wien geantwurt ist / vnd am 4. tag Junij gen Augspurg
* Item die das Creütz haben angenomen der seind vast vil worden / vnnd meer dann yemandt vermaint / Acht man gentzlich das ir seyen bey fünffzigtausendt in gantzem vngerland / seind doch nit all bey ainannder / Der Cardinal vnd Bischoff von Gran hond vor zwayen tagen das Creütz wider ru$^o$ffen lassen. Welcher es nit von ym wölt legen / vnd wer dann mit yn esse oder trinck / söllen all in dem schweren Bann sein / Hat yn etlich mal gebotten vnnd in ir hör gesand / das ain Meil von Pest gelegen fünfftausent starck in maynung sy vom Creütz zu$^o$ bringen / etlich bewegt / das sie wider haim haben wöllen ziehen. Haben yn selbs zway fenlach gesteckt / vnd an yeglichs ain Crucifix gemacht / vnd lassen außrüffen. Wellicher bey ynen beleiben vnd mit dem Creütz ziehen wöll / der sol zu$^o$ dem ainen fannen tretten / Welcher dann wider haim ziehen wöll / der sol zu$^o$ dem andern fanen tretten / Also seind dero die wider haim haben wöllen ziehen vil meer dann der andern gewest / Do sie also bey dem fanen seind gestanden Ist das Crucifix von dem fanen her ab gefallen auff das angesicht / haben sie das widerumb hin auff gemacht an die stangen starck gebunden / Also ist es zum andern vnnd drytten mal allweg auff das angesicht her ab gefallen. Also das die / die wider haim haben wöllen ziehen / wider wendig worden seind / vnd wöllen all bey ainander sterben oder genesen / vnd begeren nit
* [6]
* anderst dann man sol ynen vergünden dahin zu$^o$ ziehen wie man dann das Creütz hat außgeben / Am freytag vergangen haben sie zu$^o$ Botzen ainen Edel man begriffen von stundan an ainen spieß gesteckt / Am samstag ist der kuppy genant ain kauffman von Petta mitsampt seinen brüdern vnnd Edel fünff Meyl wegs von Ofen gewest spatziren. Also in der früe seind die Creützer kommen für des edelmans sitz / den von stundan angezündt vnd verbrent / haben sich die Edel lewt gewert herauß mitsamt dem kuppy den sie auch für ain Edelman gehabt So lanng biß sy das feüer auß dem hauß getriben hatt / Also hat man die Edel lewt mit dem kuppy selb zwen vnd zwaintzigst erschlahen / vnd den Edelman des der sitz gewesen ist zu$^o$ klainen stucken zerhawen Ist gruntlich geschehen am Montag vergangen zwu$^o$ Meyl von wardein. Nun haben sich bey tausent Edelmannen mitsampt iren knechten / auff gemacht wider die Creützer der selben gegent zu$^o$ ziehen / Also haben die Creützer ir ob fünffhundert zu$^o$ tod erschlahen / vnd der Creützer seind nit ob fünfftzig vmbkommen. Ich kan eüch nit gnu$^o$g wunderberlich dar von schreiben / wie sie also seltzam mit dem Adel vmb gand / ist der mertail her gen Ofen geflogen Der künig hat all seinem hofgesynd auffgebotten vor ettlichen tagen bey tausent starck / wider sie zu$^o$ ziehen / vnd ist der Parkamesa ir hauptman gewest / vnd sind biß gen Past kommen / vnd seind widerumb haim gezogen gen Ofen / so entbietten yn die Creützer das sie sollen kommen / sy wöllentz mit ynen annemen / Also das die leüff schwarlich stand / Ist dem künig vnd den herren angst vnd wee / wie sy das Creütz wider abthu$^o$n wöllen / ist zu$^o$besorgen / es müssentz nur frembd Nation thu$^o$n / die man sy zu$^o$uertreiben berüffen müß
* Es kommen nu die Edelleüt / vnd klagen den
* [7] Cardinal hefftig an vor dem künig / vermaynnen er sey sölcher ding ain vrsach / Dann vnd er das Creütz also außgeben hab / verantwurtt sich der Cardinal / Sagt wie er sölichs auß geschefft Kayserlicher Maiestat / vnd der gantzen landt schafft zu$^o$ Vngern gethan hab / darumb er ynen brieff vnd Sigel weisen wölle / Ist zu$^o$besorgen / als bald die handlung mit den Creützern gestilt würd / das der gemain Adel werd wider die pfaffen ziehen. Die gemelte Creützer thund kainem armen man kain laid / nieman nichts mit gewalt / vnd was man ynen zu$^o$fürt / desselben ain gu$^o$tte notturfft bezalen sy also par / Der künig hat die sach ye größlich übersehen / das sie ynen selbs / als ain Rütten auffgepunden / Nach dem das sie mit dem Turcken drew iar frid gemacht haben / das volck nitt hin ab zu$^o$ ziehen lassen Ich halt es für ain straff von got auff die lewt.
* Noch der Creützer halb hat sich auff Datum früe In zwayen vngerischen klöstern hie verlauffen / das sie auß beuelch des Cardinals das Creütz wider rüffen vnnd verkündt haben / die wider / die / so das creütz an ynen haben / vnd daruon nit stellen wöllen / ziehen vnd verhelffen / die zu$^o$ tod slagen Söllen die gnad vnd applas haben / Als die den am ersten die gnad geben ist / die das creütz an sich genomen haben mit getailt worden / Also ist der gemain man in baide klöster gangen hie zu$^o$ Ofen / zu$^o$ sant Johanns barfu$^o$ssern / vnd zu$^o$ Sant Niclaus prediger ordens aufgestanden vnd zu$^o$ den München gesagt / Wielang rüsten sich nun die herren vnnd Edelleüt nun bey zwaintzig iaren Es ist alles Büberey / Es sol kainer wider sy ziehen / die das crütz an yn haben. Wann wir ainen erfaren der des willens ist den wöllen wir selbs erslagen. Vnd ir Münch vnd pfaffen / alles das ir sagt ist mit vnwarhait / wir wöllen füro /
* [8]
* an ewr predigen vnd singen weiter klainen glauben haben zu$^o$ eüch nit mer inn die kirchen kommen / Haben ettlich ire secklein gezuckt zu$^o$ den München geworffen / also das baid Münch von der Cantzel entrunnen seind / Sy weren sunst gehailiget worden von den Pawren.
* Der künig von Vngern / Deßgleichen die Stat Ofen lassen sold außrüffen / aber nyemandts will wider sy ziehen Ist menigklichen außgenomen Adel / mit den Creützern
* Item ain treffenlicher Edelman in dem Lanndt Dacij Michel genant Ist die tag zu$^o$ den Creützern gefallen / haben yn zu$^o$ ainem obersten hauptman angenomen All geschworen / bey ym zu$^o$ bleyben / Sol ynen der gemelt Edelman vil geschütz geschenckt vnnd verordnet haben / Das kriegs volck vnd der Edelman rüsten sich / auff die stund in maynung mit ynen zu$^o$ slagen / will meinstails glauben das sys nit dürffen angreyffen als vormals auch gescheen Dann ir zu$^o$ wenig ist Got waißt wie das ennd sol werden.
* Anmerkungen (Wikisource)
* handschriftliche Besitzereinträge auf dem Titelblatt:
* (Oben:) Item ierg mair zuo dietrat[...]
* (Unten:) Item bartholomeus lundtler zuo dietrathrüed das bÿchlin gehert jm in sein hand
* Zu Dietratried vgl. w:Wolfertschwenden.